**Kokkuvõte CIC 64. peaassambleest Montreux`is, Sveitsis 27.-29.aprill 2017.**

**CIC** ehk Conseil International de la Chasse et de la Conservation du Giber on jahinduse ja looduskaitse organisatsioon, mis ühendab ülemaailmselt jahimehi. EJS ühines Eesti esindajana CIC-iga 1992. aastal.

Peaassamblee kulges deviisi all “Harmony with wildlife- urban and rural perceptions” (“Harmoonia looduses linna ja maapiirkondade vaatenurgast“).

Hinnangu järele on kohale tulnud ca kolmsada jahimeeste esindajat üle maailma. Nagu tavaliselt oli näha mitmeid jahimehi oma koertega ja jahinaisi rinnalastega.

Esmalt kõlas Sveitsi rahvushümn ja seejärel CIC hümn. Tervitussõnad lausus CIC president **George** **Aman**. Seejärel andis tervitussõnad üle üks assamblee organisaatoritest Sveitsi rahvusliku delegatsiooni pea CICs **Emmanuel La Roche**. Peaassambleel osalejaid oli tervitama tulnud samuti Montreuxi linnapea ja rahvusliku parlamendi liige **Laurent Wehrli**, kantoni (piirkonna) valitsuse liige **Jaqueline de Quatro** ja **Reinhard Schnidrig** Föderaalse Keskkonnaameti (BAFU) esindaja.

Sõnavõtuga esines ka **dr. Marco Lambertini**, WWF ( maailma looduse fond- loe soovi korral WWFst täpsemalt <https://et.wikipedia.org/wiki/Maailma_Looduse_Fond> ) peadirektor. Ta ütles, et ei ole ise küll jahimees, aga suhtleb heameelega jahimeeste kogukondadega. Tema sõnul elame erilisel tsivilisatsiooni ajal. **Lambertini:** „Võime muuta loodust väga lühikese ajaga. Iseloomulik on osa looduse kadumine, ressursside kadumine. Hakkame aru saama ja mõistma, mis on loodus ja mis see meile tähendab. Looduse ressursside kasutamine on tänapäeval üliaktiivne. See aga ei ole jätkusuutlik. Mis loodus meile ütleb? Kõige kuumem aasta oli 2016. aasta. Me kõik näeme neid muutusi. Kõik on visuaalselt näha. See on rumal ja nahaalne mis me inimestena teeme. Loodus on meile väärtus. Peamised ohud: saastamine, kliimamuutused, liikide ülekasutus, elupaikade kadumine. Keskendus metsalihale ja jahindusele. Mainis ka salaküttimist ja andis sõnumi, et me peaksime sellega edasi võitlema. See on inimlik tragöödia. Tõi näiteks Itaalia. Rääkis ka teaduse toetusest jahindusele. Kuidas kiskjatega koos eksisteerida. Kümne- kahekümne aasta pärast on meid 10 miljardit. Mis siis saab? Neid muutusi on vaja juhtida. Me peaks kiskjaid vaatama kui jahimehi. Meie oleme jahimehed ja nemad on jahimehed. Ma ei räägi protektsionismist vaid mõistmisest. Meil on kaitse all 15% maismaast. Me peame demonstreerima, et jätkusuutliku jahinduse abil saame kohalikus kogukonnas protsesse juhtida. Tähis on looduse kaitse ja taastamine. Peame mõnedes kohtades liikide arvu suurendama. Kui palju peaks olema loodust? Edward O.Wilsonist tõi näiteks tema raamatu „Poolmaailm, meie planeedi võitlus elu eest“. Me peame aru saama looduse tähtsusest. Peame CO2 väljalaset vähendama. Meil on vaja ühiseid lahendusi, just seepärast olen ka mina siin“, sõnas **dr.** **Marco Lambertini**, WWF peadirektor.

Edasi toimus paneeldiskussioon: eemaldumine loodusest- mis teha?

Paneeli juhtis moderaatorina **Karen Gaynor**, CITESe fauna teadusametnik. Tema sõnul peame me jõudma ühistele arusaamadele ja koostööle. Ta tutvustas paneelis osalejaid**: Marco Lambertini**, WWF peadirektor, **Claude D`Anthenaise** Pariisi jahimuuseumist, **Antoine F. Goetchel**- Global Animal Law- GAL president, **Alexander Schwab** kirjanik, **Richard Louv** samuti mitme looduskaitse teemalise kirjutise autor, andis sõnumi läbi videolõigu.

**Dr. Schwab**- läksime loodusest kaugele. Me eemaldusime mitte ainult loodusest vaid looduslikest protsessidest. Me ei saa eraldi elada. Iseloomulik on urbaniseerumine. Loomade võimaluste vähenemine.

Veel arutelu mõtteid: Kõige tähtsam on austus. Austus jahimeeste ja kõigi nende vastu, kes on loodusega kontaktis. Peaaegu 30 % riikidest ei oma seadusi, mis kaitseb loomade õigusi. Mis kaitseks loomade väärtusi ja elamisväärust.

Meil on vaja jõuda looduse ja inimese mõistmisele, koostööle, vastastikusele arusaamisele.

Eksisteerib kaks perspektiivi: linna ja küla omad. Aga loodus on nende konkurent, kellega peab teatud juhtudel võitlema. Need perspektiivid ei lähtu kumbki loodusest. Linna omad mõtlevad, et kuidas mitte kahjustada loodust.

**Dr. Louvi** video, kes ise ei saanud kohale tulla. Inimene järjest kaugeneb loodusest. Meile on vaja et oleks loomad, liikide mitmekesisus. Vahel tundub, et saame elada ilma looduseta ja loomadeta, aga ei saa. Meil on neid vaja. Looduspargid mõjuvad inimestele hästi. On vaja arendada perekonna ja looduse seost. Kuidas me peame harima spetsialiste. Olen veendunud, et Lääne kultuur asub ülemineku staadiumis. Need kujundid mida näeme, need kujundid on raamatutes, filmides. Kas tahate lihtsalt liitu või tugevat abieluliitu. Peame inimese taas asustama loodusesse nagu ta oli.

Kaasaegses ühiskonnas harmoonia kaob. Inimesed peavad aru saama nendest produktidest, mida nad kasutavad, söövad, kosmeetika, riided jne. Peavad aru saama, mis on selle tootmise taga. Peame vaatama suurt mitte väikest pilti. Lähendama loodust linnale, andma linnaelanikele arusaama loodusest.

Peame pöörduma tagasi olemuse juurde. Me peame austama loomade õigusi. On ka teine looduskaugenemine. Näiteks asustati elevandid kuskile, oli hea eesmärk, aga selle eesmärgiga võime inimesi eemale tõugata. Läänemaailmas on loomakaitsjad, kes ei taha teada, mis toimub, kui kiskjad söövad piinlevat looma. Evolutsiooni esimene seadus: söö või sind süüakse. Nad ütlevad ka oma surelikkusest ära, eitavad seda. Peame vaatama teaduslikust ja reaalsest vaatepunktist. Me peame mitte loodusesse tagasi tulema vaid mõistma, mis see loodus ja protsessid on.

Ma ei tea kas loomad kannatavad linnade pärast. Meie emotsioonid võivad kaasa aidata loomade ja inimeste suhete parandamisele. Mis tunne on olla tamm, mida mõtleb kits. Me peame esitama selliseid küsimusi. Internett ja videomängud ei ole meie kasuks veel rakendatud.

Said konsensuse. Vaja koos eksisteerida. Vaja konkreetseid tegevusi. Arusaamine sellest, mil moel tuleb toodang tootmisest, kestlik bränding. Mis puudutab kestlikke allikaid tootmiseks, me oleme sulgenud selle nimekirja. Enamus, et ennast puhtaks pesta ostab märgisega öko. On kohalik toodang, mis võrdsustatakse ökoga. See mis toimub sinu linnas, need strateegiad, neid on vaja auhinnata.

Olulised on emotsioonid. Vaja aru saada loodusprotsessidest, ilma selleta ei suuda me midagi muuta. Kõige pealt tuleb aru saada, kust tuleb toit meie lauale. Liha hind mis metsast tuleb, on väga madal.

Kõikide ökosiltidega on meil vaja selgust. Puid kasutame juba palju targemalt. Sama on veega, mereressurssidega. Meil on tarvis toidukoguseid lähiaastatel kahekordistada ja jäätmeid vähendada. Me võime seda kõike teha. **Marco Lambertini** on optimist, sest näeb et järjest tuleb arusaajaid juurde. Meil on vähe aega ja peame kiiresti tegutsema. Ei ole piisav uskuda tarbijast üksikisikut.

**Edasi toimus liikmete koosolek.** Avas president **George Aman**. Ta tegi sissejuhatuse. Seejärel tehti kindlaks, et koosoleku kvoorum on koos ja koosolek on hääleõiguslik. Hääletati läbi päevakord ja uute liikmete vastuvõtmine. Edasi tegi CIC president aasta tegevusülevaate. Ta tutvustas oma prioriteetseid suundasid. Esimene on finantsid. Tema unistus on, et kõik riigid maksaksid 1 euro jahimehe pealt CIC liikmemaksu. Samas tõdes ta, et see pole hetkel reaalne. Samas on juba mõnede riikide delegatsioonid nõusoleku andnud. Nende hulka kuuluvad näiteks Ungari ja Austria. Teine presidendi prioriteet on koostöö. Koostööd on parandatud EL organisatsioonidega.

Edasi tegid ettekanded töögruppide ja divisionide esindajad. Siis esitati 2016. aasta finantsaruanne pearaamatupidaja poolt. Edasi esitleti 2017 aasta aruannet, kuhu on sisse arvestatud ka mõningane liikmemaksu tõus, mis puudutab ka Eestit ja EJSi. Edasi tuli audiitori aruanne.

Ungari esindaja krahv Jozsef Karolyi tutvustas ja reklaamis jahinäitust Budapestis 2021. aastal 20. august- 23. oktoober. Tegemist on väga suure jahimessiga nii Budapestis kui ka muudes Ungari kohtades. Hungexpo ja hobuste võidurajal näiteks 85 hektarit. Suur koerte show, jahilaskmine, filmifestival, jahiga seotud kontserdid ja ooperi etendused jne. jne.

**Edasi toimus paneel: Looduskaitse läbi kestliku kasutamise- võimalused õpetamiseks koolis.**

**Elisabeth Leix** Saksamaalt, Jahipistrike Ordu esindaja. Jaht röövlinde kasutades- vahend äratamaks lastes huvi looduskaitse ja kestliku kasutamise osas. Püüavad lapsi panna huvituma loodusest ja õpetada erinevaid linnuliike. Näitavad neile erinevaid pistrikke. Jaht lindudega tekitab lastes huvi. Peale seda on asi lihtsam ja nad hakkavad küsima ja uurima. (lastes tuleb huvi tekitada, kui saavad täiskasvanuks, on inimesed õpetamise osas suures osas läinud). Läbi selle huvi saab lastele avada ka teisi teemasid. See tuleb siduda muu ratsionaalse looduskasutusega. Jahimees peab kindlustama ulukite olemasolu. Lastega saab rääkida erinevate jahitehnikate osas. Saab rääkida surmast, see on normaalne nähtus looduses. Sünnid ja surmad- loomuliku loodusliku ahela osad. Peab võitlema eelarvamustega surma osas. On vaja tekitada dialoog teiste inimestega. Vahel see õnnestub. Jaht pistrikuga pole mingisugune suvalise eluka hävitamine, aga terve rituaal. Peab ennast eksponeerima õigesti ja lõhkuma eelarvamused. Ei tohi lasta neil eelarvamustega inimestel lõhkuda meie traditsioone. Mul tuleb tihti ennast ja oma tegevusi õigustada. Jaht pistrikuga on mind teinud vastutustundlikuks looduse ees. Tsiteeris Goethet: piisav pole tahta, vaja on ka tegutseda.

**Eszter Horvach**- Ungari jahinaine, tegeleb metsakoolidega Hungaris. Tema teema laste ühendamine metsaga- teooria ja praktika Ungaris. Seaduse kohaselt on metsal Ungaris 3 funktsiooni: majanduslik, looduskaitseline ja avalik heaolu. Tema ise on Ungari metsaseltsi esindaja. Koordineerib metsakoole. Õpetajatel on vajalik õpetamiseks omada vastavat sertifikaati. Konfutsius: ma kuulen ja unustan, ma näen ja mäletan, ma teen ja ma mõistan.- see on filosoofia. Loodusmatkad ja öised ulukite jälgimised. On interaktiivsed looduse kogemise ruumid. Ulukite majandamise programm koos jälgede õppimisega ja laskmisega. Kasutavad ka näiteks „Aardejahti“ ehk kuidas leida oma tee metsas.

**Ralf Bütz**, Saksa Jahimeeste Seltsi (DJV) esindaja rääkis jahimeeste looduspedagoogikast. Ratsionaalne looduskasutus koolide programmidesse, kuidas seda teha. Tutvustas Lernort Natur projekti- õppimist looduse abil. Alustasid juba 80-tel. Looduses õpetamiseks on palju võimalusi. Milleks see Lernort Natur? Õppida tundma kodukoha loodust, on mõeldud loodusest võõrandumise kompenseerimiseks, negatiivsete efektide välistamiseks sotsiaalses käitumises ja tervise tugevdamiseks, mõeldud ka loodusainete õpetajate harimiseks ja teadmiste parandamiseks.

Lapsed on tänapäeval arvutites ja nutikates. See aga on väljamõeldud maailm ja illusioon. Neil on erinevad sihtgrupid. 1991 aastast alates on need initsiatiivid läbiviidavad rahvuslikul tasandil. Nagu (meil EJS on projekt „märka ulukit“), neil on projekt „mets ratastel.“ Erinevad metsakoolid, mõeldud ka lasteaedadele.

Mida ühiskond meist ootab? Teadmiste ja kogemuste edasiandmine, „seiklused“, lasteaedade ja koolide toetamine. Väga tähtis on poliitiline diskussioon jahimeeste poolt looduspedagoogikast.

Soome jahimeeste esindaja **Henri Mutanen**- maaomanikud annavad maa Soomes jahimeestele tasuta. Rohkem kui 300 000 jahimeest. 5% rahvastikust. Noored kaotavad sideme loodusega ja jahiga. Soomlased teevad erinevaid tegevusi. Ellujäämise kunst, laagrid ja pealekooli klubid jt. Õppimine läbi tegevuste. Teha midagi oma kätega ja viibida vabas looduses. Me peame teadma, kes me oleme ja kust tuleme. Esiisad olid jahimehed. Nad tegelevad 6-16 aasta vanustega. Kasutavad kontseptsiooni kestlikust jahist. Õpivad uusi asju oma vanusegrupis. Ellujäämise tehnika, jahikoerad, ohutustehnika, jahieestika, ulukite majandamine, jahi meetodid. Metso-leiri (Metsise leer)- laager. EL poolt finantseeritud projekt 2016-18.

**Paneeldiskussioon ja arutelu: Looduskaitse läbi kestliku kasutamise- koolis? Ja-Või?**

Sissejuhatus. Õpetades kiviaega, tõi õpetaja projekti raames klassi küüliku ja tappis ära. See tekitas vastakaid reaktsioone ühiskonnas. Ühest küljest see oli kiviaja tegevus ja teisest küljest tänapäev. Saalist sai esitada küsimusi. Taanlane: kindlasti tuleb õpetada elu juba noortest alates. Rääkisime kiviajast, aga meil on Taani samasugune projekt. See käsitleb küsimusi toitumisest, looduskasutusest. Tähtis on teada, et sööme seda, mida tapame. Kui me ei räägi jahist, siis kaotame teadmisi. Jahimehed osalesid Taanis edukalt teleprogrammis. Kaks jahimeest jutustasid jahist ja pärast oli diskussioon. On vaja õigesti ja professionaalselt rääkida ja ühiskond saab aru.

Mitte ainult lapsed pole probleem ja küülikut lõikavad õpetajad. Meil ei anna tihti just õpetajad võimalusi lastele läheneda. Takistavad.

Miks praegu koolides ei õpetata looduskasutust? Kooli programm peab olema selge, sest õpetame lastele. Meil on õpetajad, kes on looduskauged, kes pole kunagi huvitunud jahist, looduskasutusest, pole tuttavad ulukitega. Ma arvan, et kooliprogramm tuleb uuesti läbi mõelda ja koostada. Paljudel õpetajatel pole teadmisi ja kogemust. Lapsi võib mõjutada positiivselt ja negatiivselt, nad usuvad reeglina õpetajat. Matemaatika ja füüsika võiksid ka olla huvitavad, kui neid õpetataks väljaspool kooli. Välisõhus ja teises kontekstis. Kui me räägime kestlikust kasutusest, peab neid aktiivselt kaasama. Kunagi mõned aastad tagasi oli see lihtsalt mingi termin ja sõnakõlks, aga praegu on see aktuaalne. Meil puudub ühtne poliitika. Pole ei riiklikul ega rahvuslikul tasandil unifitseeritud, maakondades ja piirkondades on erinevad praktikad.

Oleme tihti kahepalgelised. Koolis õpetame, et tappa ei tohi. Peale kooli läheme Mac Donaldsisse ja seal on juba kõik hästi. Võib süüa küll, aga kust see liha tuleb? Põhiline takistus oleme me ise. Me peame uhkust tunda, et oleme jahimehed. Vingume, et meil pole ressursse jne. jne. Me ise peame vastutama. Mitte keegi ei kontrolli, mida sa õpetad. Õpetajad võvad õpetada mida iganes. Ma ei arva, et kooli programm on põhiline.

On vajadus programmide järele. Olen Norra delegaat. Meil on probleem noortega, kes jäävad arvuti kodus taha. Meil on vaja uut agendat. Jahimehed peavad uute kooli programmide tegemisel osalema. Portugali esindaja küsis, et mis koole mõeldakse, riigi või erakoole?

Erakoole on vähe, neil peavad olema litsentsid, see on erinev. Kui ma räägin siis räägin avalikest koolidest. Riigid on erinevad.

**Kokkuvõtted:** Vaja on alustada juba lasteaiast. Näidis Bavaariast Saksamaalt. Koos on lihtsam tegutseda. Me peame minema kooli ja proovima. Vaatama missugune on reaktsioon. Me peame olema rohkem aktiivsed. Peame tegelema ka “poliitiliselt korrektsete“ küsimustega. CIC peab olema aktiivsem. CIC peab jätkama teemaga. Rahvuslikud ühendused peavad samuti jätkama.

**Paneeldiskussioon „Võtke rahulikult ja laske Aafrikal rääkida“**

Paneeli moderaator oli Dr. **Ali Kaka**, kes on CIC Aafrika „konsul“. Paneelis osalesid Zimbabwe keskkonnaminister **Oppah Chamu Zvipange Muchinguri**, Congo, Zambia ja Namibia erinevate institutsioonide ja organisatsioonide juhid ja esindajad. Paneelil käsitleti teemat, et maailmas levitatakse väga palju valet Aafrika ja tema loomastiku ja looduse kohta. Aafriklased andsid sõnumi, et nad ei taha, et Ameerika ja Euroopa nende asju otsustaksid ja neile omi arvamusi ekspordiksid. Nad tahaksid ise ka oma arvamust avaldada, aga neid ei kuulata. Neile on jahipidamine väga oluline tegevusala ja sissetulekuallikas. Nad ei ole nõus sellega, mida Ameerika ja Euroopa looduskaitseorganisatsioonid nendega ja nende eest teevad. Nad palusid selle koha pealt CIC abi. Nad tahavad ise omi asju otsustada.

**Rändlindude teema.**

Põhja Ameerika professor Dr. **Jacqueline L. Frair** New Yorgi Ülikoolist. Rääkis teemal 100 aastat eluslooduse managemendist Põhja – Ameerikas. Üldistest regulatsioonidest alustati ja tänaseks on jõutud valikulise managemendi rakendamiseni. Rändlinde on kaitstud eelmise sajandi algusest peale. Sellest ajast on maailm palju muutunud. Inimeste arv on suurenenud. Järjest raskem on kaitsta.

**Jevgeni Syroechkovskiy** Venemaa Looduskaitse Instituudist rääkis teemal Suureneva hanepopulatsiooni majandamine- võimalused ja väljakutsed jahimeeste jaoks. Ta küsis küsimuse: missugune ressurss kasvab kõige kiiremini 21 sajandil. Rääkis, et organisatsioon CAFF on valmistanud hanede uuringu, mis pole veel avaldatud. 68 milj isendit, 15 liiki ja 38 milj hane. Haned on üks vähestest linnugruppidest, mille arvukus viimastel kümnenditel on suurenenud. Nt valgepõsk lagle tõuseb kiiresti. Hanede tõusev populatsioon annab võimalused nii ornitoloogidele kui ka jahimeestele aga esitab ka uued väljakutsed.

Hanede tõusev arvukus- konfliktid põllumajanduses, aga mitte ainult. Näidati lennuõnnetust Ameerikas. Linnamaastike rikkumine, taimestiku kahjustamine tundras. Madalmaad suurendavad kahjutasude maksmist.

Küsimus: kas jahipidamine võiks olla üks vahend et reguleerida hanede arvukust ja aidata selle probleemi lahendamist? On ka moraalsed probleemid. Hollandis tapetake gaasiga. Aga need ei ole ülelendavad linnud. Teadlase jaoks on jaht loogilisem kui gaasitamine.

Tema sõnul tuleks määrata populatsiooni miinimum (et kindlustada populatsiooni hea seisund) ja maksimum (et vähendada kahjusid põllumajanduses ja tundras).

Kevadjaht kas tabu v majandamise vahend?

Kas kevadjaht Venemaal aitaks teatud liikide reguleerimist/vähendamist Euroopas?

Kas EL riigid avaksid kevadjahi teatud haneliikidele (valgepõsk lagle?)

Venemaa ei ole AEWA liige. Kas CIC saaks aidata selles küsimuses?

Ettekandja näitab teadusgraafikuid hallhane arvukuse suurenemist. Näitab graafikuid hollandi põllukompensatsioonide suurenemist.

Kas inimesed peaks seda rahulikult pealt vaatama? Hanede suurenemine ei ole ainult põllumajanduse risk, suurenevad ka lennukatastroofid, inimeste terviseriskid, sagenevad märgid tundra vegetatsiooni kahjustamisest. Ta esitas ka sellekohased teadusmaterjalid.

Teadlased kogunesid Taanis Arhusis ja püüdsid töötada välja hanede majandamise platvormi. 2016 mais see projekt sai elu sisse ja taanlased teevad ettepaneku hakata juhtima hanede populatsiooni. Siis koguneti Pariisis samal teemal. Huvitasid põhilised 2 liiki: valgepõsk lagle ja hallhani, kes Lääne- Euroopas kujutavad suurt ohtu. „Loodusarmastajate“ poolt on tulnud protestid. Mõningatel juhtudel on kasutatud väga julmi meetodeid. Esimene ülesanne hoida nende liikide arv optimaalsel tasemel. Võeti vastu printsiip reguleerimaks jahipidamise abil. Koondati kõik huvigruppide esindajad, monitooritakse igal aastal. See programm on EGMP. Tema eesmärk hoida populatsiooni suurus vastuvõetaval tasemel jahi abiga. Sellesse projekti kaasatakse kõiki huvigruppide esindajaid. Vajalik on jälgimine ja osalejate panused.

EGMP- European- wide migratory bird management and sustainable use. Jahimehed on looduse managerid. Nad peavad osalema looduse ressursse kasutavate programmide väljatöötamisel.

**Giovani Bana** CIC Itaalia delegatsiooni esindaja rääkis ilmast ja külmalainetest. Lumi Itaalias. Linnud kurvitsalised surevad mitte külmast aga toidupuudusest. Itaalia räägitakse, ei reguleerita jahti. See ei ole tõsi. Näiteks kui tuleb külm, jaht keelatakse täielikult. Järgmisel aastal Madriidis võiks teha ühise platformi. Kodanike ühiskond vaatab jahimeeste poole.

Jahimehed peaksid mõistma oma rolli ühiskonnas. Jaht on privilegeeritud seisuses toitmaks loodust.

**David Scallan**, FACE ametnik rääkis linnugripist H5N8. Rohkem jahimeeste seisukohast. Demonstreeris H5N8 videosimulatsiooni levikust Aasiast Euroopasse. Kas levib rändlindudega? Väga palju teadusmaterjali sellekohaseks tõestuseks pole. Kuidas levib? Kanakasvatus ja kaubandus. Elusturud. Hiinas oli ka rändlindude juhtum 6000 lindu kannatas. Ajalehest võib leida pealkirju: Surmapardid (Duck`s of death).

7. oktoober Ungaris metsikul linnul luigel leiti linnugripp. Edasi 22 liikmesriigis. H5N6 leiti hiljuti.

Soovitused: jahimeeste roll suur jälgimaks ja monitoorimaks. Bioohutus on tähtis. Pole teaduslikke uurimusi, et süüdistada rändlinde viiruse levitamises. Pole ka tõendeid, et jahipidamine seda levitaks.

Kommentaar: Ettevaatusprintsiip peab olema mõistlik, mitte ebamõistlik. Ei ole normaalne väita, et ma ei anna sulle Ferrarit, sest siis sa äkki hakkad kihutama. Ei pea igavesti sõdima üksteisega. Peame koos töötama. Tulevikus ei tohiks ühtegi poliitilist otsust vastu võtta ilma teadusliku põhjenduseta. Jahindus peab olema teaduspõhine. Praegu see nii kahjuks pole.

**Paneel: Mis on Sinu probleem seoses jahiga?**

**Sebastian Winkler**- paneeli juht. Osalesid Zimbabwe keskkonnaminister hr **Muchinguri**, **Catherine Bearder** Euroopa Parlamendi liige (MEP), **Willy Pabst**- looduskaitseala ja jahiala omanik Aafrikast, **Ron Thomson** Rohelise Tõe Alliansist Lõuna- Aafrikast, **Alexander Schwab**- loomakaitsja.

Willy Pabsti sõnul on vastutustundetu jaht Aafrikas keelata. Kõige pealt tuleb keelajatel meiega side luua, et me saaks protsessis osaleda. Ei saa meil lihtsalt hapnikku sulgeda. See ei ole tänapäeva väärtustega kooskõlas. Alexander Schwab- rootslane, kes elanud palju võõrsil, Saksamaal. Kirjutanud raamatuid. Rääkis Euroopas loomaõiguslaste liikumisest.

**Shane Mahoney**- Canadast. Me tahame täna kontsentreeruda sellele, mis on meil halvasti. Jaht on üks põhilisi loomade kaitse meetodeid. See võib aga ka ohustada. Näidatakse jahipilt jahimehega ja saagiga. See ei ole alati õige ja ei peegelda tegelikkust. Meie jahimeeste kogukond peab olema aktiivsem ja asju välja ütlema. Oleme vähemus ja meie argumendid peavad baseeruma faktidel. Kanadas ja Ameerikas kaotasime palju raha, et leida uusi liikmeid kogukonda. Polnud aga edu. Põhjus selleks oli, et imago ei vastanud. Meie põlvkond, me kasvasime tingimustes, mida enam pole. Sellega peab arvestama. Praegu on üleminekuperiood. Tegime vea selles, et ei osanud jahti eksponeerida kui midagi kaasaegset. Peame rääkima jahist kui kaasaegsest ja moodsast tegevusest.

Saalist repliik: olin Tansaanias. Seal on hea jaht ja probleemne jaht. Valitsus moodustas eraldi keha väljaspool ministeeriumi, kus rakendatakse ja praktiseeritakse rohkem teadust. Nüüd on reguleeritud ja probleeme palju vähem.

Me peame interpreteerima tegelikkust tõeliselt, muidu me ei saavuta edu. Me peame mitte ainult tegelema jahiga vaid seletama, miks me seda teeme.

Loomakaitsja sõnul tuleb jätta ruumi ka looduslikule valikule. Meil Inglismaal on palju rebaseid. Ei pea selleks laskma, et palju. Las loodus valib ka.

Tuli süüdistus saalist, et turg karusnaha osas lõhuti loomakaitsjate poolt.

Kui ma ehitan maja, siis kutsun arhitekti ja ehitaja, mitte loomaarsti v hambaarsti. Miks jahimehi ei kaasatud protsessi.

Aafriklaste sõnul on see mida te teete Euroopas looduse lõhkumine. Aafrika asjadesse sekkumisel on tegu moraalse imperealismiga. Aafrikale öeldakse ette, mida me peame tegema. See ei ole ok.

Aafrika puhul peame mõtlema rahvastiku juurdekasvust ja sellest tulenevatest probleemidest.

**Soomlane Ari Kontiainen ja jahinduslik infosüsteem.**

Soomes on riigi poolt arendatud mitmeid aastaid jahinduslikku infosüsteemi. Ari tutvustas, miks meil on vaja täpseid andmeid.

Ta selgitas, et soomlastel on infosüsttemide arendamisel ja jahimeestega suhtlemisel aluseks võetud 5 printsiipi:

1. Jahimeestel peab olema andmetest praktiline kasu. Seni kogutavad andmed olid madala kvaliteediga, sest käsu korras.
2. Kui me oleme esimese printsiibi täitnud, siis saame kõik andmed, mida vajame agentuuri tasemel.
3. Tee põhilised kasutajad õnnelikuks ja (ülejäänud tuleb selle järel).
4. Alati anna tagasi rohkem kui saad. Teadmiste jagamine on jõud.
5. Ehita ja tähtsusta usaldust. (…or game over)

Kasutatakse alates 2014. kasutajaid on 94 000 jahimeest, kasutamine tasuta. Iga jahimees saab kasu: personaalne jahipäevik, elektrooniline jahiluba, kaardid jms.

Andmebaasis on ka põdrasarvede- trofeede statistika. Saab teha näiteks populatsioonide tiheduse kaarte.

Koguvad kõrge kvaliteediga andmeid uuringuks, populatsioonide majandamiseks, otsuste vastuvõtmise alusteks ja edasisteks analüüsideks.

Edasi andis FACE president **Michl Ebner** ülevaate sellest, kuidas poliitikad töötavad ja tegi seda Brüsseli näitel, kus asub FACE peakorter.

Seejärel toimus poodiumidiskussioon **„Kuidas ehitada ülesse rahvusvahelist kodanike allianssi?“**

Seda juhtis **Elisabeth Leix** Saksamaalt.

**Artemise töögrupp.**

Artemise töögrupp on CIC jahinaiste töögrupp. Anti suures saalis ülevaade III konverentsist „Naised ja kestlik jahindus“ ja projektist „Naine- jahimees“ seda tegi dr. **Sona Chovanova- Supekova.**

Naiste töögrupp on CIC aktiivne ja tegutsetakse paljude projektidega.

Maailma naisküttide eestkõneleja **Mary Zeiss Stange** rääkis jahinaiste uuematest tendentsidest USAs.

**Noorte töögrupp.**

Toimus samuti suures saalis ja kõigil soovijatel oli võimalus osaleda. Seda juhtis **Benedict Hammer.**

**Pamiiri jahindus.**

Edasi anti sõna tadzikkidele. Dr. **Rolf Baldus** ja **Khalil Karimov** viisid läbi interaktiivse diskussiooni. Seal tutvustati ulukite majandamist, kaitset ja probleeme Pamiiris. Näidati ülevaatlikku filmi.

**Lõputseremoonia.**

Toimus hääletamine musta ja valge ninasarviku küttimise vastavusest CITESè reeglitega.

Hääletati poolt, et jahindust tuleks integreerida kooliharidusse.

Hääletati poolt ka liikmemaksu tõusu osas nii individuaal kui ka juriidilistele liikmetele.

Hääletati poolt, et CIC võib omada 4-9 asepresidenti. Enne oli maksimum 8.

Hääletamine CIC uue liikmete täitevkomitee osas, kõik olid poolt.

Edasi toimusid autasustamised ja võeti vastu uued liikmed.

**Ron Thomson**, kes 56 aastat töötab looduse heaks, pidas lõpukõne.

Oleme kõik metsiku looduse kaitsel. Me lõime Lõuna- Aafrikas sõltumatu MTÜ, et kaitsta kogu maailma jahimehi valede eest. Viimasel ajal on pidevalt levitatud valepropagandat. Jahimees on tavaliselt üksik. Nad (jahimehed) on julged, aga sattusid segadusse, kui mingi looduskaitsja nende ees esines. Nii Aafrikas kui ka teistes maades on need tegelased palju kahju tekitanud ja võtnud endale ise õigused rääkida asjadest, mis ei puuduta ainult neid. Nad on inimestel ajusid pesnud. Me peame võitlema nende propagandaga ja kiskuma neil maski eest. Meil on vaja mõelda noortest. Terve mõistus peab taas võitma. Me peame suurt publikut kasvatama ja harima.

Me otsustasime rünnata, kui meid rünnatakse. Animalistid pakuvad humaniseeritud kujutusi loomadest. Nad tahavad keelata igasuguse kasutuse inimeste eest. Kuid on vaja võidelda. Me ei saa seda läbi lasta ja lubada. Ratsionaalne kasutamine aitab kaasa süsteemi tasakaalustamisele, jahimeestel on siin suur roll. Ühiskond peab saama adekvaatselt informeeritud. See nende propaganda ei oma mingit seost tegelikkusega. Nad ütlesid, et aafrika elevant sai kannatada läbi salaküttimise. See on vale. See oli urbaniseerumine. Praegu on nende arvukus väga suur ja elupaiku on vähe. Kui ei võeta elevantide osas midagi ette, siis tuleb häving. Animalistid desinformeerivad inimkonda ja kutsusid esile hüsteerilise reageeringu inimeste ja ajakirjanduse poolt. Elevante pole vaja kaitsta. See on šantaaž. See on organiseeritud kuritegevus. Neil on fondid, milles on miljonid dollarid. Need on väga kavalad isikud, see on rahamasin. CIC on meie võimalus, et kaitsta oma õigusi. Meil on vaja tulla passiivsusest aktiivse võitluse juurde. See nõuab vahendeid ja jõudu. Aga see on väga vajalik. Meil on vaja kaasata tööstust, mis kasutab jahinduse toodangut. Meil on vaja koostööd, meil on vaja selle animalistide kuritegeliku brigaadiga võidelda, vaja on vahetada kogemusi. Astuge minuga kontakti. Võita tagasi- see on meie valik.

Saalist: CIC räägib liiga palju Aafrikast. Miks Aafrika?

Vastus: Väga lihtne on mängida inimeste tunnetel. Euroopas pole aga see võimalik, sellepärast on vaja võidelda allikaga, kust seda laiali levitatakse. Seepärast kasutavad animalistid Aafrikat kui allikat.

**Ron Thomson** ütles, et meie saatus on meie enda teha. Et jaht ei kaoks meie ja looduse jaoks.

Kokkuvõte on tehtud otsetõlkena erinevatest keeltest ja pole seetõttu grammatiliselt ja stiililt korrektne. Tihti puuduvad vajalikud kirjamärgid jms. Loodan, et lugeja annab mulle andeks. Minu eesmärk oli anda lühiülevaade sellest, mis CIC 64. assambleel toimus.

Lugupidamisega Eesti delegaat EJSi tegevjuht

Tõnis Korts.